২০২২ মালয়েশিয়া চতুর্দেশীয় সিরিজ
২০২২ মালয়েশিয়া চতুর্দেশীয় সিরিজ ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২২ সালের জুলাই মাসে মালয়েশিয়াতে অনুষ্ঠিত হয়। টুর্নামেন্টটিতে স্বাগতিক মালয়েশিয়ার সাথে অংশগ্রহণ করে থাইল্যান্ড, মালদ্বীপ ও ভুটান। টুর্নামেন্টের প্রস্তুতির অংশ হিসেবে সাতটি প্রস্তুতিমূলক ম্যাচ খেলতে টুর্নামেন্টটির আগে শ্রীলঙ্কা সফর করে মালদ্বীপ দল। মালয়েশিয়া দল ২০২২ স্ট্যান নাগাইয়া ট্রফিতে অংশ নিতে টুর্নামেন্টের আগে সিঙ্গাপুর সফর করে। টুর্নামেন্টের ফাইনালে ভুটানকে হারিয়ে চ্যাম্পিয়ন হয় স্বাগতিক মালয়েশিয়া।